WWE RAW

התחלת השידורים

בשנת 1993 החל ה-WWE לשדר אחת לשבוע פרק בתוכנית ששודרה באולם הומה קהל. התוכנית הועברה בשידור ישיר בניגוד לתוכניות היאבקות בעבר אשר הוקלטו ועברו עריכה.

מלחמת הרייטינג

באמצע שנות ה-90 של המאה ה-20, ארגון ה-WCW בבעלותו של טד טרנר, הפיק תוכנית טלוויזיה שבועית משלו אשר נקראה Monday Nitro, תוכנית זו הועברה בשידור חי ראש בראש מול Raw של ה-WWE ובכך החל לו עידן של מלחמת רייטינג בין שתי חברות ההיאבקות המתחרות.
ה-WCW שהיה בבעלותו של המיליארדר טד טרנר החל לרכוש מתאבקים רבים מה-WWE המתחרה, ובכך איזנו את כוחם אל מול ה-WWE והמאבק על קהל הצופים היה צמוד ביותר.
במהלך 1996, הכוכבים הראשיים של Monday Nitro האלק הוגאן וסקוט הול הודיעו על הקמת קבוצת ה-NWO אשר עומדת "להשתלט" על ארגון ה-WCW. עלילה בדיונית זו גרמה לעלייה רבה ברייטינג של התוכנית והשליטה באותה תקופה בענף ההיאבקות הבידורית עברה לידיה של ה-WCW שבמשך 85 שבועות רצופים עקפה ברייטינג את Monday Night Raw של WWE.
העלילות החדשניות שהציגו ב-Nitro עשו את שלהם לעומת הסיפורים המיושנים והילדותיים של Raw.
אריק בישוף, שהיה מנהל התחרויות של ה-WCW, ניצל את העובדה שלפעמים השידורים של Raw היו מוקלטים, והוא השתמש בכך כדי לגלות לקהל הצופים ב-Nitro את תוצאות הקרבות והאירועים שהיו ב-Raw באותו ערב, וזאת כדי לא למשוך צופים לצפות בתוכנית המתחרה.
באפריל 1998 לאחר מופע הרסלמניה 14 של ה-WWE תמונת המצב במלחמת הרייטינג השתנתה כאשר Raw גברה על Nitro בכמות הצופים, וזאת בעקבות העלילות של ה-WWE שהפכו ליותר חצופות ו"בועטות", וכללו בין היתר גסויות, קטטות אלימות ומערכונים מבדרים שצחקו על ה-WCW שלעומת זאת לא חידשה דבר ונותרה עם הסיפורים המשעממים עם אותן דמויות ישנות. ה-WWE החלו לקדם כוכבי היאבקות חדשים ופופולריים במיוחד דוגמת סטון קולד סטיב אוסטין, טריפל אייץ', דה רוק, הקברן ועוד.
תקרית מפורסמת במלחמת הרייטינג הייתה בינואר 1999, כאשר Nitro שנהגו לגלות לצופיהם את תוצאות תוכניות Raw המוקלטות, סיפרו בשידורם על הזכייה הצפויה של מיק פולי באליפות ה-WWE ב-Raw. גילוי זה גרם ליותר מחצי מיליון צופים לעבור לצפות ב-Raw של אותו ערב, מה שהיווה טעות היסטורית ל-WCW.
ה-WCW החלו לאבד צופים ולהפסיד כסף רב, עד אשר הארגון קרס בשנת 2001. במרץ של אותה שנה ה-WWE הכריזו על קנייתה של ה-WCW והתוכנית Raw ו-Nitro שודרו בו זמנית, שם הכריז וינס מקמהן, הבעלים של ה-WWE, על הניצחון במלחמת הרייטינג.

הפיצול

בשנת 2002, הוחלט לחלק את ה-WWE לשתי תוכניות שונות, עם יצירת תוכנית חדשה בשם SmackDown שתשודר ביום חמישי. Raw לעומת זאת שנחשבת לתוכנית הדגל של הארגון תישאר באותו יום ובאותה שעה, אך תאבד מספר לא מבוטל של מתאבקים לטובת Smackdown! וזאת בעקבות תופעת ריבוי המתאבקים ב-WWE שנוצר לאחר שהחברה רכשה את ארגוני ה-WCW וה-ECW יחד עם כוכביהם.
נקבע שלכל תוכנית יש סגל המתאבקים משלה, תארים משלה ועלילות שונות. לאחר שאלוף ה-WWE אז ברוק לסנר עבר ל-SmackDown יחד עם חגורת האליפות, הוחלט ליצור תואר אליפות חדש ל-Raw שנותרה ללא אליפות משמעותית.

כיום

ב-19 ביולי 2016, נעשה פיצול בין הבראנדים, בהתחלה סטפני מקמהן ומיק פולי היו המנהלים של Raw על שפולי תקף את בעלה של סטפני טריפל H והושעה זמנית, אך סירב ולבסוף פוטר מן התפקיד עד שבאחת התוכניות המנכ"ל של הWWE וינס מקמהן שהוא גם אבא של סטפני הכריז שקורט אנגל יהיה המנהל יחד עם סטפני בנוסף לכך סטפני נעדרה לזמן מה מהניהול של Raw בתור קומישינרית בגלל שברסלמניה 33 בקרב של טריפל H בעלה נגד סת' רולינס סת' ביצע בעיטת סופרקיק על טריפל H, מה שהפיל את סטפני על שולחן. המנהלים הכלליים של סמאקדאון לייב הם אח של סטפני שהוא גם הבן של וינס מקמהן, שיין מקמהן, שהוא אהוב הקהל בניגוד לסטפני, שהיא שנואת הקהל.